《二月八日重游灵应奉简席炼师》
明代·陈则

昔年避乱久相依，今日重来却似归。
客意欲随春北去，雁声犹带雪南飞。
已多中国栖荆棘，不独阳山死蕨薇。
倘向赤松方外住，愿陪鹤从莫相违。

作者简介：（约公元一三八三年前后在世），字文度，昆山人。生卒年均不详，约明太祖洪武中前后在世。洪武六年，（公元一三七三年）举秀才，授应天府治中。俄擢户部侍郎。以阅实人口，出为大同府同知，进知府。则工诗，与高启等称“北郭十友”，亦称十才子。